माओवादी सत्ता सञ्चालकको प्रमुख भएपछि यी व्यवसायीको दुर्दशा सुरु भयो। २०६५ सालमा एमाले गृहमन्त्री वामदेव गौतम उनीहरूका लागी अभिशाप बनेर आए। अहिलको यो अवस्थाको प्रमुख कारण गौतमकै लहड रहेको हाकाहाकी बताउँछन् व्यवसायीहरू। राजनीतिक दलहरूबीच बढ्दो द्वन्द्वपछि उनले आफ्नो कार्यकाल सफल बनाउन सुरक्षाको अवस्थामा सुधार गर्ने भन्दै रात्रीकालीन व्यवसायको मूलमर्ममा प्रहार गरे। रात्रीकालीन व्यवसायलाई उनले किराना पसलको नियम लगाए। जिल्ला प्रशासन कार्यालयले स्थानीय प्रशासन ऐनको प्रयोग गर्दै रात्रीकालीन व्यवसाय १० बजे नै बन्द गर्नुपर्ने उर्दी जारी गर्‍यो।
